Nóg ’n horde medaljes vir Suid-Afrikaanse brandewyn plaas weer eens die kollig op ’n kuns wat oor eeue heen vervolmaak is. Plaaslike produsente is weer eens uitgesonder tussen inskrywings van regoor die wêreld op vanjaar se International Wine & Spirits Competition (IWSC) in Londen waar nie minder nie as 27 medaljes los geslaan is. En asof dit nie genoeg is om oor te kraai nie, is die trofee vir die “beste brandewyn ter wêreld” aan die KWV 15 Year Old toegeken.